Κύριος Χρήστος

Αγαπητοί γονείς

Εύχομαι να είστε εσείς και οι μικροί μου μαθητές ,καλά. Τα πράγματα δυστυχώς δεν ήρθαν όπως τα περιμέναμε και αυτό είχε σαν αποτέλεσμα να μην προλάβουμε να αποχαιρετισθούμε. Οι αγκαλιές που χάθηκαν με τους μικρούς μας μαθητές θα αναπληρωθούν όταν ξαναβρεθούμε στην αγαπημένη μας τάξη όλοι μαζί. Κάθε μία αγκαλιά θα είναι ξεχωριστή και ανεκτίμητη. Τα γεγονότα μας πρόλαβαν και έτσι δεν μπορέσαμε να υλοποιήσουμε όλα όσα είχαμε προγραμματίσει .Όμως προέχει η υγεία όλων μας γιατί ο καθένας μας είναι χρήσιμος και απαραίτητος στην κοινωνία .Όλους λίγο πολύ μας αγχώνουν τα τελευταία γεγονότα και μας ανησυχούν. Αυτό είναι φυσικό αφού πρόκειται για τη σημαντικότερη αξία στη ζωή μας και αυτή είναι η υγεία μας. Μιας και ήρθαν έτσι τα πράγματα και επειδή για τα μικρά μας παιδιά αλλά και για εμάς όλο αυτό που συμβαίνει είναι πρωτοφανές ,καλό είναι να εξηγήσουμε στα μικρά παιδιά μας για τον κορονοϊό .Έτσι λοιπόν έψαξα και βρήκα στο διαδίκτυο το παρακάτω παραμύθι που εξηγεί με πολύ απλό τρόπο ποιος είναι , τι συμβαίνει και ποια τα μέτρα προστασίας. Θα τα βοηθήσει να κατανοήσουν καλύτερα για όλα αυτά που ακούν καθημερινά από τους μεγάλους και τα μέσα μαζικής ενημέρωσης .Ίσως τα βοηθήσει να εκτονώσουν και να εκφράσουν τυχόν άγχη και ανησυχίες τους .Να τους δώσετε τα φιλιά μου και να τους πείτε πως τα σκεφτόμαστε και εγώ και η κυρία Ανθούλα.

Ο [**κορονοϊός**](https://www.ethnos.gr/koronoios) είναι μια λέξη που μπήκε απροσδόκητα και βάναυσα στο λεξιλόγιό μας. Πριν από δύο μήνες, έμοιαζε με κάτι μακρινό αλλά πλέον δεν υπάρχει μέρα, ίσως και ώρα (ακόμη και λεπτό), που να μην χρησιμοποιούμε τη λέξη κορονοϊός. Κι αν οι μεγάλοι διαβάζουν, ενημερώνονται -κι ενίοτε πανικοβάλλονται- τι ισχύει με τα παιδιά που ακούν τη λέξη κορονοϊός αλλά ουσιαστικά δεν καταλαβαίνουν τι πραγματικά είναι;

Η Manuela Molina, μια Ιταλίδα συγγραφέας, έγραψε ένα όμορφο και ιδιαίτερα χρήσιμο βιβλίο για μικρά παιδιά ηλικίας μέχρι 7 ετών προκειμένου να αντιληφθούν με απλοϊκό τρόπο τι είναι ο κορονοϊός. Παράλληλα, μέσω του βιβλίου **COVIBOOK** περνάει ένα μήνυμα αισιοδοξίας προς τα παιδιά για να μην ανησυχούν και να μην αγχώνονται, έστω κι αν βλέπουν και ακούν τους γονείς τους προβληματισμένους και αγχωμένους.

Όπως εξηγεί η ίδια στο μήνυμά της, το βιβλίο δεν είναι επιστημονικό αλλά βασίζεται στη φαντασία, κι έχει ως στόχο να βοηθήσει τα παιδιά να διώξουν μακριά το άγχος. Μάλιστα, το βιβλίο είναι μεταφρασμένο σε πολλές γλώσσες, μεταξύ των οποίων και στα ελληνικά, ενώ διατίθεται δωρεάν για κάθε γονέα προκειμένου να το κατεβάσει και να το εκτυπώσει.

 Το τηλέφωνό μου για οποιαδήποτε πληροφορία είναι: 6975737129 ή 6940803030.

 Μπορείτε επίσης να μπείτε στους παρακάτω ιστοτόπους, στους οποίους μεταβαίνετε αν πάτε στο τέλος της λέξης και σύρετε τον κένσορα ώστε να δείξει χεράκι πατάτε αριστερό κλικ – μια και έχει γίνει υπερσύνδεσμος – και αμέσως ανοίγει η σελίδα στην οποία μπορείτε να περιηγηθείτε .

Α) <https://padlet.com/xristossvtx/Bookmarks>

Β) <http://ebooks.edu.gr/new/>

Γ) <https://dschool.edu.gr/>

Δ)<https://auth.e-me.edu.gr>

Ε) <https://auth.4all.e-me.edu.gr/>

 **ΣΑΣ ΕΥΧΑΡΙΣΤΩ!!!!!!**